Presidensie vies oor Zille verkiesingsinligting uitlek | Maroela Media
Helen Zille se twiet
Die presidensie het Vrydag in 'n verklaring vir Helen Zille, die leier van die DA en die Wes-Kaapse premier, gekritiseer omdat sy "vertroulike inligting" uitgelek het, deur die aankondiging van die verkiesingsdatum te twiet.
Zille het Vrydagoggend getwiet: " Election date due to be announced today. This weekend is your last chance to REGISTER to vote. Take charge and bring change and jobs to SA!" [Die verkiesingsdatum gaan vandag aangekondig word. Hierdie naweek is jou laaste kans om te registreer. Neem beheer en bring verandering en werksgeleenthede na SA!]
Mac Maharaj, die presidensie se woordvoerder, het gesê die presidensie teken ernstige beswaar aan dat Zille vertroulike inligting uitgelek het wat Donderdag in 'n vergadering tussen president Jacob Zuma, premiers en die Onafhanklike Verkiesingskommissie ​​(OVK) bespreek is.
"Zille, as premier, sit in vergaderings waar ernstige sake oor die regering bespreek word. Sy moet dus vertroulike inligting respekteer en nie haar voorregte en die vertroue wat in haar geplaas is, misbruik nie," het Maharaj gesê.
Betogers versper Hebron-snelweg
Hel wat is nou so daaraan om net te se dat die verkiesings datum vandag aangekondig sal word? Wie word daardeur benadeel? Hulle moet hulle bepaal by dit wat saak maak en nie oor onbenullighede so 'n bohaai opskop nie.
Die land brand en hulle is bekommerd oor 'n twiet oor 'n datum wat bekend gemaak gaan word, belaglik